

**Vodič za građane** **Proračuna Općine Križ** **za 2024. godinu**

Poštovane stanovnice i stanovnici Općine Križ,

predstavljamo Vam *Vodič za građane* za 2024. godinu. U njemu je prikazano iz kojih izvora Općina Križ ostvaruje rashode te za koje namjene i u koje projekte ih raspoređuje. U želji za transparentnošću raspolaganja javnim novcem i boljom komunikacijom s našim stanovnicima nastavljamo s projektom koji se nalazi na internetskoj stranici [www.proracun.hr](http://www.proracun.hr) te na službenoj internetskoj stranici Općine Križ [www.opcina-kriz.hr](http://www.opcina-kriz.hr).

**Ukupni prihodi i rashodi Općine Križ za 2024. godinu planirani su u iznosu od 13.281.245,00 EUR-a.**

I u 2024. godini izdvajaju se sredstava za održavanje objekata i opreme komunalne infrastrukture, javne rasvjete, čistoće javnih površina, održavanje zelenih površina i reciklažnog dvorišta. Dio sredstava izdvaja se i za tekuće i investicijsko održavanje društvenih domova i cesta. Nastavljamo sa izgradnjom prometne infrastrukture, pješačkih i biciklističkih staza, kanalizacijske mreže te ostale komunalne infrastrukture. Za rekonstrukciju i opremanje sportske građevine na Sportskom parku u Križu planira se izdvojiti 1.500.000,00 EUR-a. Također, uređivat će se Društveni dom u Križu, a od 2024. godine u planu je projektiranje i izgradnja nekoliko cesta, a neki od planiranih projekata su izgradnja nove ceste od zaobilaznice do Maksimirske ulice i uređenje ulica Jandrinec i Zdeneka Tomićeka te nastavak ulice Josipa Čopora do ulice Kriške republike, izgradnja autobusne stanice kod školske sportske dvorane u Križu i uređenje parkirališta u Školskoj ulici u Križu.

Želimo sačuvati okoliš koji nas okružuje, a isto ćemo postići odvozom velikog otpada i sanacijom divljih odlagališta otpada. Kako bi se zadovoljile potrebe poljoprivrednika i poduzetnika iste će biti prikladno popraćene poticajnim mjerama, stoga nastavljamo s mjerama razvoja poduzetništva i subvencijama za poljoprivrednike te uređenjem ruralnog prostora.

Zajednički cilj treba biti da Općina Križ bude ugodno i poželjno mjesto za život i rad svih njenih stanovnika. Kako bi u tome uspjeli, moramo resurse i snage usmjeriti na mlade. Tako ćemo i u 2024. godini sufinancirati osnovno i srednje obrazovanje nabavom, odnosno sufinanciranjem udžbenika, davati potpore u obliku stipendija za učenike i studente te financirati prijevoz studenata, sufinancirati program produženog boravka u Osnovnoj školi, sufinancirati rad školske kuhinje u osnovnoj školi te školu plivanja. Mislimo i na naše najmlađe stanovnike za koje se planiraju potrebne radnje za dogradnju objekta Dječjeg vrtića Križić-kružić, a sukladno tome će se opremati i Knjižnica i čitaonica Križ.

Podizanje kvalitete života naših stanovnika prioritet je i u 2024. godini. Kroz socijalni program nastavljamo s brigom i zadovoljavanjem osnovnih potreba svih skupina građana. Osigurali smo sredstva za redovnu djelatnost Crvenog Križa, potpore udrugama, podmirenje troškova stanovanja, podmirenje pogrebnih troškova te zaštitu i zbrinjavanje životinja. Omogućit ćemo i nadalje novčane pomoći roditeljima prilikom rođenja djeteta, umirovljenicima te nezaposlenima. Planira se i nastavak projekta u suradnji s Gradom Ivanić-Gradom i Općinom Kloštar Ivanić „Zaželi jednakost za sve“, programom zapošljavanja žena, koji predstavlja pomoć i brigu za starije građane Općine Križ.

Bitan segment svakog kraja je njegova povijest i kultura koja ga čini posebnim i jedinstvenim, stoga je nastojimo očuvati i njegovati pa aktivnostima kulturnog promicanja i projektima iz fonda za udruženje turističke zajednice podržavamo i pomažemo u predstavljaju i prikazivanju onog najboljeg iz našeg kraja.

Predstavljamo projekte koje želimo realizirati u 2024. godini. Pozivam sve stanovnike Općine Križ da zajedno s nama rade na boljitku naše Općine kako bi postala što transparentnija, uspješnija i otvorenija.

OPĆINSKI NAČELNIK OPĆINE KRIŽ  
 Marko Magdić mag.oec.

**Što je proračun?**



Proračun je akt kojim se procjenjuju prihodi i primici te utvrđuju rashodi i izdaci za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine. Proračun nije statičan akt, već se sukladno Zakonu može mijenjati tijekom proračunske godine, odnosno donose se Izmjene i dopune proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**

Proračunski korisnici su ustanove, tijela javne vlasti kojima je JLS osnivač   
  
ili suosnivač, a čije je financiranje većim dijelom iz proračuna svog osnivača ili suosnivača. Proračunski korisnici JLS mogu biti dječji vrtići, knjižnice, javne vatrogasne postrojbe, muzeji, kazališta, domovi za starije   
  
i nemoćne osobe…

Proračunski korisnici Općina Križ su:  
Dječji vrtić Križić – kružić Križ i Knjižnica i čitaonica Križ.

**Zakoni i sankcije:**



Sukladno Zakonu o Proračunu (»Narodne novine«, broj 144/21) Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je općinski načelnik. Općinski načelnik jedinice lokalne samouprave odgovoran je za zakonito i pravilno planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine.

Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

Ako do isteka roka privremenog financiranja nije donesen proračun u jedinici u kojoj je gradonačelnik koji nema zamjenika onemogućen u obavljanju svoje dužnosti, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi predstavničko tijelo na prijedlog privremenog zamjenika općinskog načelnika iz članka 43.a Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20).

**UKUPAN PRORAČUN, ODNOSNO UKUPNI PRIHODI I PRIMICI, KAO I RASHODI I IZDACI, OPĆINE KRIŽ ZA 2024. GODINU, PLANIRANI SU U IZNOSU OD 13.281.245,00 EUR-a.**

**PRIHODI I PRIMICI**

**Prihodi poslovanja** Općine Križ za 2024. godinu planirani su u iznosu od 12.278.245,00 EUR-a, a čine ih **prihodi od poreza** planirani u iznosu od 2.429.000,00 EUR-a, **pomoći iz inozemstva i od subjekata unutar općeg proračuna** planirani su u iznosu od 6.252.968,00 EUR-a, **prihodi od imovine** u iznosu od 1.314.497,00 EUR-a, **prihodi od upravnih i administrativnih pristojbi, pristojbi po posebnim propisima i naknada** planirani u iznosu od 2.280.350,00 EUR-a, **prihodi od prodaje proizvoda i robe te pruženih usluga i prihodi od donacija** planirani u iznosu od 1.430,00 EUR-a.

**Prihodi od prodaje nefinancijske imovine** Općine Križ za 2024. godinu planirani su u iznosu od 53.000,00 EUR-a, a čine ih **prihodi od prodaje neproizvedene dugotrajne imovine** planirani u iznosu 38.000,00 EUR-a i **prihodi od prodaje proizvedene dugotrajne imovine** planirane u iznosu od 15.000,00 EUR-a.

**Primici od financijske imovine i zaduživanja** Općine Križ za 2024. godinu planirani su u iznosu od 900.000,00 EUR-a.

**Vlastiti izvori** (raspoloživa sredstva iz prethodnih godina) planiraju se u iznosu od 50.000,00 EUR-a.

|  |  |  |  |  |  |
| --- | --- | --- | --- | --- | --- |
| **PRIHODI I PRIMICI** | **IZVRŠENJE 2022.** | **PLAN**  **2023.** | **PLAN**  **2024.** | **PROJEKCIJE 2025.** | **PROJEKCIJE 2026.** |
| **6 Prihodi poslovanja** | **4.347.314,40** | **5.753.150,93** | **12.278.245,00** | **12.278.245,00** | **12.278.245,00** |
| **61** Prihodi od poreza | 1.397.512,95 | 1.796.000,00 | 2.429.000,00 | 2.429.000,00 | 2.429.000,00 |
| **63** Pomoći iz inozemstva i od subjekata unutar općeg proračuna | 596.374,79 | 2.114.488,52 | 6.252.968,00 | 6.252.968,00 | 6.252.968,00 |
| **64** Prihodi od imovine | 1.713.077,20 | 1.312.000,00 | 1.314.497,00 | 1.314.497,00 | 1.314.497,00 |
| **65** Prihodi od upravnih i administrativnih pristojbi, pristojbi po posebnim propisima i naknada | 640.349,46 | 529.232,41 | 2.280.350,00 | 2.280.350,00 | 2.280.350,00 |
| **66** Prihodi od prodaje proizvoda i robe te pruženih usluga, prihodi od donacija te povrati po protestira | 0,00 | 1.430,00 | 1.430,00 | 1.430,00 | 1.430,00 |
| **7 Prihodi od prodaje nefinancijske imovine** | **8.651,33** | **30.000,00** | **53.000,00** | **53.000,00** | **53.000,00** |
| **71** Prihodi od prodaje neproizvedene dugotrajne imovine | 7.468,01 | 25.000,00 | 38.000,00 | 38.000,00 | 38.000,00 |
| **72** Prihodi od prodaje proizvedene dugotrajne imovine | 1.183,32 | 5.000,00 | 15.000,00 | 15.000,00 | 15.000,00 |
| **8 Primici od financijske imovine i zaduživanja** | **247.927,94** | **900.000,00** | **900.000,00** | **900.000,00** | **900.000,00** |
| **84** Primici od zaduživanja | 247.927,94 | 900.000,00 | 900.000,00 | 900.000,00 | 900.000,00 |
| **9 Vlastiti izvori** | **-207.112,88** | **28.849,07** | **50.000,00** | **50.000,00** | **50.000,00** |
| **92** Rezultat poslovanja | -207.112,88 | 28.849,07 | 50.000,00 | 50.000,00 | 50.000,00 |

|  |  |  |  |  |  |
| --- | --- | --- | --- | --- | --- |
| **RASHODI I IZDACI** | **IZVRŠENJE 2022.** | **PLAN**  **2023.** | **PLAN**  **2024.** | **PROJEKCIJE 2025.** | **PROJEKCIJE 2026.** |
| **3 Rashodi poslovanja** | **2.820.022,23** | **3.952.064,48** | **5.216.085,00** | **5.216.085,00** | **5.216.085,00** |
| **31** Rashodi za zaposlene | 862.681,78 | 1.042.457,48 | 1.304.565,00 | 1.304.565,00 | 1.304.565,00 |
| **32** Materijalni rashodi | 1.372.154,43 | 2.063.374,00 | 2.204.887,00 | 2.204.887,00 | 2.204.887,00 |
| **34** Financijski rashodi | 28.281,46 | 33.633,00 | 33.633,00 | 33.633,00 | 33.633,00 |
| **35** Subvencije | 89.841,67 | 87.000,00 | 77.000,00 | 77.000,00 | 77.000,00 |
| **37** Naknade građanima i kućanstvima | 68.475,74 | 109.300,00 | 109.000,00 | 109.000,00 | 109.000,00 |
| **38** Ostali rashodi | 398.587,15 | 616.300,00 | 1.487.000,00 | 1.487.000,00 | 1.487.000,00 |
| **4 Rashodi za nabavu nefinancijske imovine** | **333.664,55** | **2.180.935,52** | **7.486.160,00** | **7.486.160,00** | **7.486.160,00** |
| **41** Rashodi za nabavu neproizvedene dugotrajne  imovine | 8.297,33 | 25.000,00 | 220.000,00 | 220.000,00 | 220.000,00 |
| **42** Rashodi za nabavu proizvedene dugotrajne imovine | 325.367,22 | 2.155.935,52 | 7.266.160,00 | 7.266.160,00 | 7.266.160,00 |
| **5 Izdaci za financijsku imovinu i otplate zajmova** | **1.214.241,66** | **579.000,00** | **579.000,00** | **579.000,00** | **579.000,00** |
| **54** Izdaci za otplatu glavnice primljenih kredita i zajmova | 1.214.241,66 | 579.000,00 | 579.000,00 | 579.000,00 | 579.000,00 |

**Rashodi poslovanja**

**Rashodi poslovanja Općine Križ za 2024. godinu planirani su u iznosu od 5.216.085,00 EUR-a, a čine ih:**

1. Rashode za zaposlene u iznosu od 1.304.565,00 EUR-a, a odnose se na zaposlene u Dječjem vrtiću Križić-kružić, Knjižnici i čitaonici Križ i Općini Križ, planirani su za bruto plaće, ostale rashode za zaposlene i doprinose na plaće.
2. Materijalne rashode planirani u iznosu od 2.204.887,00 EUR-a, a odnose se na rashode za energiju, rashode za usluge, naknade troškova osobama izvan radnog odnosa i ostale nespomenute rashode poslovanja.
3. Financijski rashodi planirani u iznosu od 33.633,00 EUR-a, a odnose se na kamate za primljene kredite i zajmove, rashode za usluge platnog prometa, zatezne kamate i ostale financijske rashode.
4. Subvencije planirane u iznosu od 77.000,00 EUR-a, a odnose se na subvencije trgovačkim društvima u javnom sektoru i subvencije poljoprivrednicima i obrtnicima.
5. Naknade građanima i kućanstvima na temelju osiguranja i druge naknade planirane u iznosu od 109.000,00 EUR-a.
6. Ostale rashode planirane u iznosu od 1.487.000,00 EUR-a, a odnose se na tekuće donacije, kapitalne donacije i kapitalne pomoći.

**Rashodi za nabavu nefinancijske imovine**

**Rashodi za nabavu nefinancijske imovine planirani u iznosu od 7.486.160,00 EUR-a, a čine ih:**

1. Rashodi za nabavu neproizvedene dugotrajne imovine planirani u iznosu od 220.000,00 EUR-a,
2. Rashode za nabavu proizvedene dugotrajne imovine u iznosu 7.266.160,00 EUR-a, planirane

za građevinske objekte, postrojenja i opremu i nematerijalna proizvedenu imovinu.

**Izdaci za financijsku imovinu i otplate zajmova**

Izdaci za financijsku imovinu i otplatu zajmova Općine Križ za 2024. godinu planirani su u iznosu od 579.000,00 EUR-a.

**PRORAČUNSKE KLASIFIKACIJE**

Prihodi, primici, rashodi i izdaci proračuna i financijskog plana iskazuju se prema proračunskim klasifikacijama. Sukladno Pravilniku o proračunskim klasifikacijama (»Narodne novine«, broj 26/10, 120/13 i 01/20) proračunske klasifikacije jesu:

* + **Organizacijska klasifikacija** sadrži povezane i međusobno usklađene (hijerarhijski i s obzirom na odnose prava i odgovornosti) cjeline proračuna i proračunskih korisnika koje odgovarajućim materijalnim sredstvima ostvaruju postavljene ciljeve,
  + **Programska klasifikacija** sadrži rashode i izdatke iskazane kroz aktivnosti i projekte, koji su povezani u programe temeljem zajedničkih ciljeva,
  + **Funkcijska klasifikacija** sadrži rashode razvrstane prema njihovoj namjeni,
  + **Ekonomska klasifikacija** sadrži prihode i primitke po prirodnim vrstama te rashode i izdatke prema njihovoj ekonomskoj namjeni,
  + **Lokacijska klasifikacija** sadrži rashode i izdatke razvrstane za Republiku Hrvatsku i za inozemstvo,
  + **Izvori financiranja** sadrže prihode i primitke iz kojih se podmiruju rashodi i izdaci određene vrste i namjene.

Proračun Općine Križ sastoji se od razdjela, glava i programa. Programi se sastoje od aktivnosti i projekata (kapitalni i tekući projekti).

**OPIS POSEBNOG DIJELA PRORAČUNA**

**RAZDJEL 001 PREDSTAVNIČKA I IZVRŠNA TIJELA**

**GLAVA 00101 PREDSTAVNIČKA I IZVRŠNA TIJELA**

**Program 1001 Financiranje redovne djelatnosti, planiran u iznosu od 157.000,00 EUR-a, od toga:**

Za navedenu aktivnost planirani su rashodi za usluge promidžbe i informiranja, naknade za rad predstavničkih i izvršnih tijela u sveukupnom iznosu od 62.000,00 EUR-a.

Za rad mjesne samouprave planirano je 95.000,00 EUR-a, a odnose se na rashode za materijal i energiju i rashode za usluge.

**Program 1002 Program financiranja ostalih aktivnosti, planiran u iznosu od 40.000,00 EUR-a, od toga:**

Pod ovom aktivnošću planirani su rashodi u iznosu 4.000,00 EUR-a za financiranje rada političkih stranaka čiji predstavnici obnašaju dužnosti članova u Općinskom vijeću Općine Križ, a koji se planiraju izvršiti u obliku tekućih donacija, sukladno Odluci Općinskog vijeća.

Za financiranje rada savjeta mladih planirano je 1.000,00 EUR-a. Za održavanje izbora tijekom 2024. godine, odnosno za provedbu izbora za Vijeća mjesnih odbora planiran je iznos od 35.000,00 EUR-a.

**RAZDJEL 002 JEDINSTVENI UPRAVNI ODJEL   
GLAVA 00201 ODSJEK ZA OPĆE I PRAVNE POSLOVE I DRUŠTVENE DJELATNOSTI**

**Program 1003 Javna uprava i administracija, planirana u iznosu od 293.000,00 EUR-a, od toga:**

Rashodi poslovanja planirani u iznosu do 100.000,00 EUR-a, od toga rashodi za zaposlene planirani su u iznosu od 75.000,00 EUR-a i materijalni rashodi planirani su u iznosu od 25.000,00 EUR-a.

Za materijalne rashode i rashode za usluge planirano je 193.000,00 EUR-a, a spomenuti rashodi osim na rashode za materijal i energiju obuhvaćaju i ostale nespomenute rashode poslovanja kao što su: rashode za uredski materijal, stručnu literaturu, materijal i sredstva za čišćenje i održavanje, potrošni materijal, usluge telefona, usluge za komunikaciju i prijevoz, intelektualne usluge, rashode za autorske honorare, ugovore o djelu, sudske pristojbe, sudske troškove i ostale nespomenute rashode.

**Program 1004 Zaštita od požara i civilna zaštita, planirana u iznosu od 196.000,00 EUR-a, od toga:**

Za zaštitu od požara planirano je 186.000,00 EUR-a, a spomenuti rashodi odnose se na: naknade građanima i kućanstvima na temelju osiguranja i druge naknade u iznosu 1.000,00 EUR-a, tekuće donacije za sufinanciranje redovne djelatnosti Vatrogasne zajednice Općine Križ i Vatrogasne postrojbe Grada Ivanić-Grada u ukupnom iznosu 105.000,00 EUR-a i kapitalne donacije u iznosu 80.000,00 EUR-a.

Rashodi za civilnu zaštitu planirani su u iznosu od 10.000,00 EUR-a i to za nabavu opreme i za ostale nespomenute rashode

**Program 1005 Dodatne usluge u zdravstvu i preventivi, planirane u iznosu od 20.000,00 EUR-a, od toga:**

Za dodatne usluge u zdravstvu planirano je 20.000,00 EUR-a i to za zdravstvene usluge i tekuće donacije u novcu, a odnose se na plaćanje zakupa prostora i režija Domu zdravlja Zagrebačke županije za korištenje prostora u ambulanti u Križu, te za sufinanciranje dolaska specijalista psihijatra u ambulantu u Križu kao i sufinanciranje rada ginekološke ambulante i ostale potrebe u zdravstvu tijekom godine.

**Program 1006 Razvoj poduzetništva, planiran u iznosu od 67.000,00 EUR-a, od toga:**

Planirana sredstva su namijenjena za subvencije malim i srednjim poduzetnicima i obrtnicima i tekuće donacije trgovačkim društvima u vlasništvu i suvlasništvu Općine Križ.

**Program 1007 Zaželi jednakost za sve–zapošljavanje žena, planiran u iznosu 30.000,00 EUR-a, od toga:**

Općina Križ planira provoditi projekt Zaželi jednakost za sve, kojeg je svrha pružanje usluge potpore i podrške u svakodnevnom životu osobama starijim od 65 godina i odraslim osobama s invaliditetom što doprinosi njihovoj većoj socijalnoj uključenosti, prevenciji institucionalizacije, ostanku u vlastitom domu te osiguravanju prava na život u zajednici. Osim pružanja navedenih usluga, projektom se planira i zapošljavanje 4 pružatelja usluge. Provedba projekta će ovisiti o rezultatima prijave na javni poziv “Zaželi-prevencija institucionalizacije” pri Ministarstvu rada, mirovinskoga sustava, obitelji i socijalne politike za financiranje iz sredstava Europske unije, a provoditi će se u suradnji s Gradom Ivanić-Gradom i Općinom Kloštar Ivanić.

**Program 1008 Program javnih potreba u kulturi, planiran u iznosu od 180.000,00 EUR-a, od toga:**

Ovim programom panirana su sredstva za aktivnost kulturnog promicanja odnosno rashodi za sve programske djelatnosti i tradicionalne manifestacije u organizaciji i od značaja za Općinu Križ (Badalićevi dani, Dani Općine Križ, obilježavanja vezana uz Milku Trninu, Krigl Fest, Sajam obrta i rukotvorina, adventska događanja, organizacija predstava i sl.) planiran je u iznosu 115.000,00 EUR-a.

Za tekuće donacije udrugama u kulturi kojima se sredstva dodjeljuju putem javnog natječaja planiraju se sredstva u iznosu 40.000,00 EUR-a.

Za istraživanja na arheološkom nalazištu Sipčina planiran je iznos od 15.000,00 EUR-a.

Za aktivnost Projekti iz fonda za udružene turističke zajednice planirano je 10.000,00 EUR-a za projekte u kulturi, turizmu i vjerskom turizmu, a koji će se realizirati kroz udruženo djelovanje, odnosno u suradnji Općine Križ s Turističkom zajednicom Grada Ivanić-Grada, Gradom Ivanić-Gradom i Općinom Kloštar Ivanić.

**Program 1009 Javne ovlasti i redovna djelatnost Crvenog križa, planirane u iznosu od 8.000,00 EUR-a, od toga:**

Za redovnu djelatnost Crvenog Križa, a temeljem obveze financiranja sukladno zakonu planirano je 8.000,00 EURA-a za tekuće donacije.

**Program 1010 Program javnih potreba u tehničkoj kulturi, planiran u iznosu od 4.000,00 EUR-a, od toga:**

Rashodi planirani za podmirenje javnih potreba u tehničkoj kulturi namijenjeni su financiranju osnovne djelatnosti i programa Zajednice tehničke kulture Općine Križ u iznosu od 4.000,00 EUR-a.

**Program 1011 Projekti udruga u zdravstvu, socijali i preventivi, planirani u iznosu od 6.000,00 EUR-a, od toga:**

Za potpore udrugama iz područja zdravstva, socijale i preventive od interesa za Općinu Križ u 2024. godini, planirano je 6.000,00 EUR-a za tekuće donacije temeljem provedenog natječaja za dodjelu financijske potpore.

**Program 1012 Udruge iz Domovinskog rata, planirane u iznosu od 8.000,00 EUR-a, od toga:**

Za rad i potporu projektima udruga proizašlim iz Domovinskog rata planirano je 8.000,00 EUR-a.

**Program 1013 Program javnih potreba u sportu, planiran u iznosu od 170.000,00 EUR-a, od toga:**

Planirana sredstva odnose se na rashode za usluge održavanja školske sportske dvorane i Sportskog parka u iznosu od 70.000,00 EUR-a te za financiranje programskih djelatnosti sportskih udruga/klubova Općine Križ u iznosu 100.000,00 EUR-a, a kojima će se sredstva dodijeliti temeljem javnog natječaja.



**Program 1014 Religija, planirana u iznosu od 45.000,00 EUR-a, od toga:**

Za religiju je planirano 45.0000,00 EURA, a odnosi se na tekuće i kapitalne donacije u cilju suradnje te unapređenja religije u lokalnoj zajednici kao i za uređenje i obnovu sakralnih objekata.

**Program 1015 Osnovno i srednje obrazovanje, planirano u iznosu od 90.000,00 EUR-a, od toga:**

Za sufinanciranje osnovnog i srednjeg obrazovanja planirano je 57.000,00 EUR-a, a sredstva su namijenjena za sufinanciranje udžbenika za osnovnu i srednju školu, sufinanciranje programa

produženog boravka, sufinanciranje škole plivanja te rada školske kuhinje kao i ostale potpore u cilju unaprjeđenja osnovnoškolskog obrazovanja.

Za potpore u obrazovanju – stipendije učenicima i studentima, planirano je 23.000,00 EUR-a.

Za potpore u obrazovanju – sufinanciranje prijevoza studenata planirano je 10.000,00 EUR-a.

**Program 1017 Program socijalnih potpora, planiran u iznosu od 99.400,00 EUR-a, od toga:**

1. Za podmirenje troškova stanovanja planirano je 10.000,00 EUR-a.
2. Za jednokratne novčane pomoći planirano je 10.000,00 EUR-a.
3. Za pomoć roditeljima prilikom rođenja djeteta planirano je 20.000,00 EUR-a, a predstavljaju stimulativnu mjeru pri rođenju djeteta.
4. Za podmirenje pogrebnih troškova umrle osobe koja je imala zadnje prijavljeno prebivalište na području Općine Križ, a koja je nepoznata, neidentificirana, nema zakonskih obveznika, nije korisnik socijalnih pomoći, nema nasljednika i slično, planirano je 1.400,00 EUR-a za rashode za usluge, odnosno minimalne i nužne troškove ukopa.
5. Za ostale socijalne potrebe planirano je 5.000,00 EUR-a.
6. Za pomoći – programe Crvenog križa planirano je 8.000,00 EUR-a i to za sljedeće programe iz kategorije socijalno ugroženih osoba: za ljetovanje djece iz socijalno ugroženih obitelji, darivanje osoba starijih od 90 godina, za darivanje osoba u socijalnim potrebama prigodom uskrsnih i božićnih blagdana.
7. Za novčane pomoći umirovljenicima planirano je 30.000,00 EUR-a, a vezano uz prigodno darivanje za blagdane.
8. Za novčane pomoći nezaposlenima planirano je 15.000,00 EUR-a, a vezano uz prigodno darivanje za blagdane.

**PRORAČUNSKI KORISNIK DJEČJI VRTIĆ KRIŽIĆ-KRUŽIĆ KRIŽ**

**- PLANIRANI SU IZDACI U IZNOSU OD 754.345,00 EUR-a**

**Program 1018 Program predškolskog odgoja, planiran u iznosu od 754.345,00 EUR-a, od toga:**

1. Za financiranje redovne djelatnosti Dječjeg vrtića Križić-kružić Križ planirano je 744.045,00 EUR-a, a odnosi se na rashode za bruto plaće, ostale rashode za zaposlene i doprinose na plaće, materijalne rashode, naknade troškova zaposlenima, rashode za materijal i energiju, rashode za usluge, ostale nespomenute rashode poslovanja i financijske rashode.
2. Za opremanje Dječjeg vrtića Križić-kružić Križ planirano je 10.300,00 EUR-a, za postrojenje i opremu.

**PRORAČUNSKI KORISNIK KNJIŽNICA I ČITAONICA KRIŽ**

**-PLANIRANI SU IZDACI U IZNOSU OD 119.000,00 EUR-a**

**Program 1019 Redovan rad knjižice, planiran u iznosu od 119.000,00 EUR-a, od toga:**

1. Za financiranje redovne djelatnosti Knjižnice i čitaonice Križ planirano je 106.140,00 EUR-a, a odnosi se na rashode za bruto plaće, ostale rashode za zaposlene i doprinose na plaće, materijalne rashode, naknade troškova zaposlenima, rashode za materijal i energiju, rashode za usluge, ostale nespomenute rashode poslovanja i financijske rashode.
2. Za opremanje Knjižnice i čitaonice Križ planirano je 12.860,00 EUR-a za nabavu knjižne građe i postrojenja i opremu.

**ODSJEK ZA FINANCIJE, KOMUNALNO GOSPODARSTVO I GOSPODARSTVO   
- PLANIRANI IZDACI U IZNOSU OD 10.994.500,00 EUR-a**

**Program 1020 Financiranje redovne djelatnosti, planirano u iznosu od 697.000,00 EUR-a, od toga:**

1. Sredstva planirana u iznosu od 500.000,00 EUR-a odnose se na rashode za bruto plaće, ostale rashode za zaposlene i doprinose na bruto plaće.
2. Za materijalne rashode i rashode za usluge planirano je 197.000,00 EUR-a, a odnosi se na rashode za materijal i energiju, rashode za električnu energiju, plin, motorni benzin i gorivo, rashode za usluge i ostale nespomenute rashode, sitan inventar, računalne usluge, rashode za grafičke i tiskarske usluge, rashode za usluge pri registraciji prijevoznih sredstava i premiju osiguranja imovine.

**Program 1021 Poljoprivreda, planirana u iznosu od 65.000,00 EUR-a, od toga:**

1. Za premije osiguranja planirano je 8.000,00 EUR-a, a odnosi se na subvencije premije osiguranja poljoprivrednim gospodarstvima koja s osiguravajućim društvom zaključe policu osiguranja usjeva, trajnih nasada i stoke,
2. Za uređenje ruralnog prostora i dokumentaciju vezano na raspolaganje poljoprivrednim zemljištem planirano je 10.000,00 EUR-a, a odnosi se na rashode za intelektualne usluge (konzultantske, geodetske i sl.) vezane na raspolaganje državnim poljoprivrednim zemljištem,
3. Za subvencije za poljoprivrednike planirano je 47.000,00 EUR-a, a odnosi se na potpore male vrijednosti sukladno Programu potpora poljoprivredi na području Općine Križ za 2024. godine.



**Program 1022 Mjere zaštite pučanstva, planirane u iznosu od 40.000,00 EUR-a, od toga:**

Za deratizaciju i dezinsekciju planirani rashodi iznose 40.000,00 EUR-a.

**Program 1023 Zaštita i zbrinjavanje životinja, planirana u iznosu od 40.000,00 EUR-a, od toga:**

Za zbrinjavanje i higijeničarske usluge planirano je 30.000,00 EUR-a sukladno zakonskim obvezama te potrebi provođenja dodatnih mjera zbrinjavanja napuštenih pasa. Za kastraciju, sterilizaciju pasa i mačaka i mikročipiranje pasa planirano je 10.000,00 EUR-a.

**Program 1024 Financiranje djelatnosti, planiran u iznosu od 702.500,00 EUR-a, od toga:**

1. Rashodi i izdaci u iznosu 612.500,00 EUR-a odnose se na izdatke za otplatu glavnice primljenih kredita i zajmova od tuzemnih financijskih institucija izvan javnog sektora, na rashode za kamate po postojećim zaduženjima i novim zaduženjima koja se planiraju realizirati tijekom 2024. godine, na rashode za naknade poslovnim bankama i naknade financijskim institucijama za usluge platnog prometa.
2. Rashodi za postrojenje i opremu planirani su u iznosu od 90.000,00 EUR-a.

**Program 1025 Održavanje objekata i opreme komunalne infrastrukture, planirano u iznosu od 722.000,00 EUR-a, od toga:**

1. Za tekuće održavanje objekata planirano je 75.000,00 EUR-a, a odnosi se na rashode za održavanje objekata u vlasništvu Općine Križ te podrazumijevaju sitne popravke, čišćenje i redovito održavanje.
2. Za tekuće održavanje opreme planirano je 10.000,00 EUR-a, a koji su namijenjeni za potrebe održavanja uredske opreme.
3. Za tekuće održavanje nerazvrstanih cesta planirano je 130.000,00 EUR-a, a odnose se na održavanje makadam i asfaltnih cesta, uređenje cestovnih bankina, kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa, krčenje pojasa ceste i cestovnu signalizaciju, prema prioritetima.
4. Za zimsku službu – prometne površine, planirano je 55.000,00 EUR-a, a odnosi se na održavanje prometnih površina u zimskom periodu.
5. Za održavanje javne rasvjete planirano je 120.000,00 EUR-a, planirani rashodi odnose na rashode za električnu energiju za javnu rasvjetu, usluge tekućeg i investicijskog održavanja javne rasvjete na području Općine Križ i energetsku uslugu.
6. Za održavanje čistoće javnih površina, svakodnevno metenje i održavanje čistoće svih javnih površina u vlasništvu Općine Križ što uključuje parkirališta, nogostupe, djelomično ceste, parkove, igrališta, prostore oko društvenih domova te ostale javne površine kao i čišćenje objekata u javnoj uporabi, planirano je 90.000,00 EUR-a.
7. Za održavanje građevina javne odvodnje oborinskih voda planirano je 80.000,00 EUR-a, a odnosi se na izumljivanje i produbljivanje kanala, formiranje novih kanala te čišćenje postojećih sustava javne, oborinske odvodnje.
8. Za održavanje zelenih površina planirano je 160.000,00 EUR-a, a odnose se na košnju, obrezivanje i sakupljanje biološkog otpada s javnih zelenih površina, obnovu, održavanje i njegu drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarnu zaštita bilja i biljnog materijala za potrebe održavanja i drugi poslovi potrebni za održavanje tih površina..
9. Za održavanje reciklažnog dvorišta planirano je 2.000,00 EUR-a, za potrebe investicijskog održavanja reciklažnog dvorišta.

**Program 1026 Kupnja zemljišta, planirana u iznosu od 200.000,00 EUR-a, od toga:**

Za kupnju zemljišta planirani rashodi iznose 200.000,00 EUR-a.

**Program 1027 Investicijsko održavanje, planirano u iznosu od 1.100.000,00 EUR-a, od toga:**

1. Za tekuće investicijsko održavanje društvenih domova što podrazumijeva unutarnje i vanjsko održavanje i uređenje istih, planirano je 100.000,00 EUR-a, za održavanje društvenih domova prema prioritetima i mogućnostima.
2. Za tekuće i investicijsko održavanje cesta planirano je 200.000,00 EUR-a , a odnosi se na pojačano održavanje nerazvrstanih cesta na području Općine Križ.
3. Za rekonstrukciju doma kulture Josip Badalić planirano je 800.000,00 EUR-a, a odnosi se na uređenje glazbeno-scenskog prostora te uređenje multimedijalnog odjela

**Program 1028 Gradnja objekata, planiran u iznosu od 7.323.000,00 EUR-a**

1. Za nadogradnju i opremanje Sportskog parku u Križu planirano je 1.500.000,00 EUR-a, a odnosi se na izgradnju pješačkih staza, novog sanitarnog čvora, ograde oko nogometnih igrališta, uređenje dječjeg igrališta, nadstrešnice uz odbojkaška igrališta, nabavu smještajnih jedinica u svrhu razvoja turističkog proizvoda visoke dodane vrijednosti.
2. Za izgradnju kanalizacijske mreže – ulica Stjepana Matkovića i ulica Kriške republike u Križu planirano je 15.000,00  EUR-a, a odnosi se na sufinanciranje projekta koji će se realizirati kroz suradnju Hrvatskih voda d.o.o. Zagreb s Vodoopskrbom i odvodnjom Zagrebačke županije d.o.o. Zagreb.
3. Za uređenje centra Križa planirano je 125.000,00 EUR-a, odnosi se na prometna i arhitektonska rješenja te izvođenje radova u centru naselja Križ
4. Za uređenje parka u Križu planirano je 30.000,00 EUR-a, odnosi se na hortikulturno uređenje parka u Križu.
5. Za nadstrešnice planirano je 30.000,00 EUR-a, a odnosi se na nabavu novih autobusnih kućica na autobusnim stajalištima.
6. Za izgradnju i obnovu pješačkih staza planiran je 100.000,00 EUR-a, a odnosi se na uređenje pješačke staze u Ulici Milke Trnine, Zdeneka Tomičeka u Križu te za potrebe sanacije ostalih pješačkih staza.
7. Za energetsku obnovu i sanaciju stare vojne zgrade u parku u Križu planirano je 125.000,00 EUR-a sukladno prijavi na natječaj Ministarstva kulture.
8. Za izgradnju pješačke i biciklističke staze u Križu – nastavak uređenja biciklističke staze u Industrijskoj cesti s oborinskom odvodnjom ceste, planirano je 170.000,00 EUR-a.
9. Za uređenje parka Hrvatskih mučenika u Novoselcu planirano je 200.000,00 EUR-a.
10. Za izgradnju vatrogasnog spremišta u Širincu planirano je 110.000,00 EUR-a.
11. Za izradu planova, studija i strategija planirano je 30.000,00 EUR-a.
12. Za tehničku dokumentaciju planirano je 50.000,00 EUR-a.
13. Za energetsku obnovu Vatrogasnog doma u Bunjanima planirano je 100.000,00 EUR-a, a odnosi se na nastavak uređenja navedenog društvenog doma, odnosno na uređenje vanjske ovojnice, unutarnjih instalacija te opremanje.
14. Za energetsku obnovu doma u Obedišću planirano je 50.000,00 EUR-a, a odnosi se na unutarnje uređenje i opremanje spomenutog društvenog doma.
15. Za dovršetak uređenja Selske ulice u Novoselcu planirano je 110.000,00 EUR-a.
16. Za uređenje Moslavačke ulice u Križu planirano je 20.000,00 EUR-a.
17. Za uređenje odvojka ceste u Gornjem Prnjarovcu planiran je iznos od 50.000,00 EUR-a, a odnosi se na uređenje nerazvrstane ceste N-28 od spoja Županijske ceste prema bušotini Ina industrija nafte d.d. Zagreb.
18. Za energetsku obnovu Društvenog doma u Križu planirano je 541.000,00 EUR-a, a odnosi se na zamjenu stolarije te energetsku obnovu spomenutog doma.
19. Za izgradnju komunalnog dvorišta na lokaciji Sajmišta u Križu planirano je 130.000,00 EUR-a, a odnosi se na uređenje prostora za zaposlenike i opremu trgovačkog društva u vlasništvu Općine Križ.
20. Za izgradnju i opremanje interaktivnog Dječjeg vrtića u Križu planirano je 1.600.000,00 EUR-a, a odnosi se na projektnu dokumentaciju te dogradnju, proširenje postojećeg Dječjeg vrtića Križić-kružić u Križu.
21. Za izgradnju stanice za mjerenje kvalitete zraka planirano je 17.000,00 EUR-a.
22. Za izgradnju punionice za električne automobile planirano je 20.000,00 EUR-a.
23. Za izgradnju ceste od Zaobilaznice do Maksimirske ulice i uređenje Ulice Jandrinec i Zdeneka Tomičeka planiran je iznos od 550.000,00 EUR-a.
24. Za izgradnju ceste – nastavak Ulice Josipa Čopora do Ulice Kriške Republike planiran je iznos od 500.000,00 EUR-a.
25. Za izgradnju autobusne stanice kod školske dvorane u Križu planiran je iznos od 150.000,00 EUR-a.
26. Za uređenje parkirališta u Školskoj ulici u Križu planiran je iznos od 50.000,00 EUR-a, a odnosi se na izgradnju novih parkirališnih mjesta na lokaciji sadašnje autobusne stanice
27. Za izgradnju i opremanje planirano je 200.000,00 EUR-a, a sredstva su planirana za sufinanciranje izgradnje komunalne infrastrukturne mreže, nabavu dugotrajne imovine trgovačkim društvima u vlasništvu ili djelomičnom vlasništvu Općine Križ.
28. Za sufinanciranje investicijskog održavanja cesta planirano je 750.000,00 EUR-a, namijenjeni su za pojačano održavanje Županijskih cesta i to u Ulici Braće Radić i Ulici Josipa Badalića u Križu, Razljevu te Maloj Hrastilnici i Johovcu.

**Program 1029 Legalizacija objekata, planirana u iznosu od 13.000,00 EUR-a, od toga:**

1. Za natječaje i oglase planirano je 10.000,00 EUR-a, a sredstva su namijenjena za oglašavanje natječaja i oglasa u sredstvima javnog informiranja.
2. Za legalizaciju društvenih i vatrogasnih domova planirano je 3.000,00 EUR-a, a sredstva su namijenjena za naknade za zadržavanje nezakonito izgrađene zgrade u prostoru, vodni doprinos i potrebnu dokumentaciju.

**Program 1030 Poslovi prijevoza pokojnika, planirani u iznosu od 7.000,00 EUR-a, od toga:**

Za preuzimanje i prijevoz umrlih osoba do patologije ili sudske medicine radi obdukcije planirano je 7.000,00 EUR-a, a odnosi se na rashode za uslugu preuzimanja i prijevoza umrle osobe ili posmrtnih ostataka od mjesta smrti na području Općine Križ do nadležne patologije ili sudske medicine, za koje nije moguće utvrditi uzrok smrti bez obdukcije.

**Program 1031 Zaštita okoliša, planirana u iznosu od 85.000,00 EUR-a, od toga:**

Za odvoz velikog otpada i sanaciju divljih odlagališta planiran je iznos od 85.000,00 EUR-a, od toga rashodi za usluge planirani su u visini 55.000,00 EUR-a, i subvencije trgovačkim društvima u javnom sektoru u iznosu od 30.000,00 EUR-a.